वर्ल्ड कप के लिए अंतिम एकदश लगभग तय: कोहली | Bichhu.com
Home खेल वर्ल्ड कप के लिए अंतिम एकदश लगभग तय: कोहली
वर्ल्ड कप के लिए अंतिम एकदश लगभग तय: कोहली
नई दिल्ली भारतीय टीम के कप्तान विराट कोहली ने ऑस्ट्रेलिया के खिलाफ वनडे सीरीज 2-3 से गंवाने के बाद बुधवार को यहां स्पष्ट किया कि उन्होंने आगामी वर्ल्ड कप के लिए अंतिम एकादश लगभग तय कर ली है। ऑस्ट्रेलिया ने पांचवें और निर्णायक मुकाबले में भारत को 35 रन से हराकर सीरीज 3-2 से अपने नाम की।
कैप्टन कोहली ने मैच के बाद प्रेस कॉन्फ्रेंस में कहा, ‘वर्ल्ड कप के लिए अंतिम एकादश लगभग तय है और परिस्थितियों के अनुसार इसमें 1-2 फेरबदल हो सकते हैं।’ ऑस्ट्रेलिया के खिलाफ सीरीज से पहले कोहली ने कहा था कि विश्व कप के लिए जाने वाली टीम में दो जगहों को भरना है लेकिन सीरीज के बाद उन्होंने कहा कि अब सिर्फ एक स्थान के बारे में चर्चा की जानी है।
बल्लेबाजी में चौथे नंबर और टीम में दूसरे विकेटकीपर को लेकर को भम्र की स्थिति बरकरार है लेकिन भारतीय कप्तान ने कहा कि इसे ‘सुलझाया’ जा चुका है। कोहली ने मैच के बाद पुरस्कार वितरण समारोह में कहा, ‘हमने टीम की रूप-रेखा लगभग तैयार कर ली है। अब यह खिलाड़ी को उनकी जिम्मेदारी के बारे में बताने और उनसे अच्छे प्रदर्शन की उम्मीद करने के बारे में है। हम बिल्कुल भी भ्रमित नहीं है। शायद एक ही जगह है जिसके लिए चर्चा की जरूरत है।’